**သင်ခန်းစာ (၇)**

**အသေးငယ်ဆုံးအရာ**

**ဖေဖော်ဝါရီလ ၁၁ - ၁၇**

ဥပုသ်နေ့မွန်းလွဲပိုင်း ဖေဖော်ဝါရီလ ၁၁ ရက်

ဖတ်ရန်ကျမ်းချက်များ။ လု၊ ၄း၁၆-၁၉။ ဟေရှာ၊ ၆၂း၁-၂။ တရားဟော၊ ၁၅း၁၁။ မသဲ၊ ၁၉း၁၆-၂၂။

လု၊ ၁၉း၁-၁ဝ။ ယောဘ၊ ၂၉း၁၂-၁၆။

အလွတ်ကျမ်းချက်

 ‘‘ထိုအခါ လက်ယာတော်ဘက်၌ရှိသောသူတို့အား မင်းကြီးက၊ ငါ့ခမည်းတော်ထံ ကောင်းချီး မင်္ဂလာကို ခံသောသူတို့၊ ကမ္ဘာဦးကပင် သင်တို့အဖို့ပြင်ဆင်သောနိုင်ငံကို လာ၍အမွေခံကြလော့’’ (မသဲ၊ ၂၅း၃၄)။

 သမ္မာကျမ်းစာ၌ မကြာခဏဖော်ပြလေ့ရှိသောအရာမှ ဧည့်သည် အာဂန္တု (သို့မဟုတ်) အားနည်းသောသူ၊ မိဘမဲ့၊ မုဆိုးမတို့အကြောင်းဖြစ် သည်။ ထိုသို့သောသူများသည် ယေရှုရှင်မိန့်ခဲ့သောအငယ်ဆုံးသောသူ ‘‘ငါ၏ညီတို့တွင် အငယ်ဆုံး’’ ဖြစ်မည် (မသဲ၊ ၂၅း၄ဝ)။

 ယနေ့အချိန်အခါတွင် ထိုကဲ့သို့သောသူများကို မည်သူနှင့်နှိုင်းယှဉ် နိုင်မည်နည်း။ သမ္မာကျမ်းရေးသား ခဲ့သောအချိန်တွင် အာဂန္တုဟုဆိုသူသည် အိမ်ရာကိုစွန့်ခွာရသူဖြစ်ဟန်ရှိသည်။ စစ်ပွဲကြောင့်လည်းကောင်း၊ သဘာဝ ဘေးကြောင့်လည်းကောင်း၊ မိမိတို့နေထိုင်ရာဒေသကို စွန့်ခွာသွားရသူများဟု ယူဆ၍ရသည်။ ယနေ့ အချိန် ကျွန်ုပ်တို့အခြေ အနေနှင့်နှိုင်းရလျှင် ဒုက္ခသည် များသန်းနှင့်ချီ၍ရှိနေသောအချိန်၊ သောကဒုက္ခများ နေရသောသူ၊ မိမိတို့မပြုလုပ်ရသော်လည်း ဓားစာခံဖြစ်နေရသူများနှင့်တူနေသည်။

 စစ်ပွဲကြောင့်ဖခင်မဲ့ရသောကလေးများ၊ မတော်တဆမှုကြောင့် မိဘမဲ့ဖြစ်ရသောကလေး၊ ရောဂါဆိုး ကြောင့်သော်လည်းကောင်း၊ ဖျားနာခြင်း ကြောင့်လည်းကောင်း မိသားစုပြိုကွဲရသည်အဖြစ်များ များစွာ ရှိနေ သည်။ ဖခင် ထောင်ချခံရခြင်း သို့မဟုတ် အကြောင်းတစ်မျိုးမျိုးကြောင့် ခွဲခွာနေရသော သူများအတွက် မည်သည့် ဝန်ဆောင်မှုမျိုးကို ပြုလုပ်ကူညီနိုင်မည်နည်း။

 မုဆိုးမတို့သည် လင်ယောက်ျားကိုဆုံးရှုံးရခြင်းသည် သားသမီးများက ဖခင်ကို ဆုံးရှုံးလိုက်ရခြင်း နှင့်တူ သည်။ မုဆိုးမနှင့်မိဘမဲ့များအဖြစ်ကျန်နေ၍ တစ်ဦးတည်းအိမ်ထောင်မိသားစုကို တာဝန်ယူရသောအခါ၊ အသင်းတော်၏ အမအစကိုသာ အားကိုးနေရသည်။

 ယခုအပတ်လေ့လာမည့်အကြောင်းမှာ ကျွန်ုပ်တို့သည် ဘုရား သခင်၏အမှုတော်၌ မန်နေဂျာဖြစ်နေရ ခြင်း၌ ဆင်းရဲသူဆင်းရဲသားများကို မစကူညီခြင်းတစ်ခုတည်းဖြင့် တာဝန်မကျေသေးပါ။ ယေရှုခရစ်တော်၏ ပုံပမာကိုယူပြီး ကိုယ်တော်၏အမိန့်တော်ကို နာခံရန်လည်းလိုသေးသည်။

**ယေရှုရှင်၏အသက်တာနှင့်အမှုတော် တနင်္ဂနွေနေ့ ဖေဖော်ဝါရီလ ၁၂ ရက်**

 ယေရှု၏အစောပိုင်းအမှုတော်ဆောင်ရွက်ရာတွင် နာဇရက်မြို့သို့ သွားခဲ့သည်။ နာဇရက်သည် ဂါလိလဲ ခရိုင်အတွင်း နယ်မြေပိုင်ဖြစ်သည်။ ကိုယ်တော်၏ဇာတိမြို့လည်းဖြစ်သည်။ ဒေသရှိလူများတို့သည် ကိုယ်တော် ၏ အကြောင်းကိုကြားဖူးနေကြပြီဖြစ်သည်။ ကိုယ်တော်ပြတော် မူသောနိမိတ်လက္ခဏာ များကိုလည်း မြင်ခဲ့ကြရ သည်။ ယေရှုရှင်၏အကျင့်ကောင်းမှာ အပတ်စဉ် ဥပုသ်တော်နေ့၌ တရားဇရပ်သို့မှန်မှန်သွားရောက်ဝတ်ပြုသည်။ ယေရှုသည် ရဗ္ဗိဆရာအဖြစ် အသိအမှတ်ဦပမခံရသော်လည်း ဝတ်ပြုလာသူတို့သည် ကိုယ်တော်ကို ဟေရှာယ ကျမ်းအားဖတ်ခွင့်ပေးကြသည်။ ထိုနှုတ်ကပတ်တော်ကို ကိုယ်တော်ဖတ်ပြခဲ့ရသည်။ ယေရှုကိုယ်တိုင် ဟေရှာယ၊ ၆၁း၁၊၂ ကိုဖတ်ခဲ့သည်။ လု၊ ၄း၁၆-၁၉ နှင့် ဟေရှာ၊ ၆၁း၁၊၂ ကိုနှိုင်းယှဉ်ဖတ်ပါ။ လု၊ ၇း၁၉-၂၃ ကိုလည်း ဖတ်ပါ။ ယေရှုရှင်သည် အဘယ်ကြောင့် ယင်းကျမ်းချက် ကိုမှရွေး၍ဖတ်ရသည့်အကြောင်းသည် အဘယ်သို့ နည်း။ ထိုကျမ်းချက်သည် လည်း ဟေရှာယကျမ်း၌ မေရှိယကြွလာမည့်အကြောင်းကို အဘယ်ကြောင့် ရေးသား ထား သနည်း။ မေရှိယအရှင်၏လုပ်ဆောင်ချက်နှင့်ပတ်သက်၍ မည်သို့ ဖော်ပြထားသနည်း။

--------------------------------------------------------------------------------------------------

 ဘာသာရေးခေါင်းဆောင်များသည် မေရှိယအရှင်ရင်ဆိုင်ရမည့် ဒုက္ခဆင်းရဲခြင်းကို ပုရောဖက်များ ကြိုတင်ပြောထားပါလျက်နှင့် ခရစ်တော် ဒုတိယအကြိမ်ပြန်၍ကြွလာမည့် ဘုန်းတော်အနန္တတန်ခိုးတော်ကိုသာ ကျော်၍ မျှော်လင့်ကြသည်။ (ကျွန်ုပ်တို့သည် ပုရောဖက်စကားကိုနားလည်ထားရန်လို ပါသည်။) အများစုသော သူတို့သည် မေရှိယပေါ်ထွန်းလာလျှင် ဣသရေလ လူတို့ကို နင်းပြားလျက်ရှိသောအာဏာရှင်ကို ချေမှုန်း ပစ်မည်ဟူ၍သာ ယုံကြည်နေကြသည်။ အထူးသဖြင့် ထိုခေတ်ထိုအချိန်၌ ရောမလူမျိုးများကို ချေမှုန်း ပစ်မည်ဟု ယုံကြည်သည်။ ထိုသို့မေရှိယအရှင်၏လုပ်ဆောင်မည့်အချက်ကို ဟေရှာယ၊ ၆၁း၁၊၂ ဖော်ပြ၍ အမှန်ပင် အရှိုက်ထိသွားစေသည်။

 အခွန်ခံများ၊ စီးပွားရေးလုပ်သူများနှင့် အိမ်နီးချင်းများပင် ဆင်းရဲသူ ဆင်းရဲသားများကိုဖိနှိပ်လာလျှင် ထိုသူတို့ အပေါ် အငြိုးအတေးနှင့်အမုန်းများ ထားကြသည်။ ထိုသူများသည်လည်း ဆင်းရဲသား များကို အထင် အမြင်သေး ကြသည်။ ဆင်းရဲရခြင်းသည် ဘုရားကျိန်သည်ဟုစွပ်စွဲကြသည်။ လုပ်ခဲ့ ကြသောမကောင်းမှုကြောင့် ပြန်၍ခံရသည်ဟုပြောကြသည်။ ထိုကဲ့သို့အတွေး အခေါ်ကြောင့် အချို့သူများသည် ဆင်းရဲခြင်းကိုမလိုလားကြ။

 ယေရှုရှင်သည် မေရှိယအဖြစ်ကြွလာစဉ် ဆင်းရဲသားများကိုချစ်သည်။ နှစ်ခြင်းဆရာယောဟန်ကို မိမိ၏မေရှိယတာဝန်နှင့်ပတ်သက်၍ ပြန်၍ ဖြေသောအခါ၊ ယေရှုရှင်မိန့်တော်မူသောစကားမှာ ထင်ရှားသည် (မဿဲ၊ ၁၁း၁-၆)။ ‘‘ကယ်တင်ရှင်၏တပည့်တော်ကဲ့သို့ နှစ်ခြင်းဆရာယောဟန်လည်း ခရစ်တော်၏ နိုင်ငံတော် အကြောင်းကို နားလည်ခြင်းမရှိခဲ့ပါ။ ယေရှုရှင်သည် ဒါဝိဒ်မင်း၏ရာဇပလ္လင်ကို ဆက်ခံစိုးစံမည်ဟုသာထင်သည်။ အချိန်သာ ကုန်လွန်သွားသည်။ ယေရှုသည် တန်ခိုးရာထူးနှင့်ပတ်သက်၍ တစ်စုံတစ်ရာ လုပ်ဆောင်မှုမရှိ။ နှစ်ခြင်းဆရာယောဟန်သည် ဇဝေဇဝါဖြစ်လာသည်’’ (Ellen G. White, The Desire of Ages, p. 215).

 ‘‘ဘုရားရှင်ခမည်းတော်ရှေ့တော်၌ သန့်ရှင်း၍အညှစ်အကြေးနှင့် ကင်းသောဘာသာရေးမှာ ဆင်းရဲသား များကိုလည်းကောင်း၊ မိဘမဲ့နှင့်မုဆိုးမ များဆီသို့ လည်ပတ်ကူညီမစခြင်း၊ လောက၌တန်ဖိုးရှိသောသူအဖြစ် အသိ အမှတ်ပြုရန်ဖြစ်သည်’’ (ယာကုပ်၊ ၁း၂၇)။ ဖော်ပြပါကျမ်းချက်သည် ကျွန်ုပ်တို့ အတွက် စစ်မှန်သန့်ရှင်းသော ဘာသာရေးကို မည်သို့ပြရမည်အကြောင်း ကူညီပေးနေသနည်း။

**ဆင်းရဲသားများအတွက်ဘုရားရှင်၏သနားခြင်း တနင်္လာနေ့ ဖေဖော်ဝါရီလ ၁၃ ရက်**

 သမ္မာကျမ်းစာရေးသားသောပုဂ္ဂိုလ်များအားလုံးသည် ဆင်းရဲသားများ အတွက် ဘုရားရှင်၏ သနားခြင်း အကြောင်းကို ထည့်သွင်းရေးသားသည်။ အာဂန္တု၊ မုဆိုးမနှင့်မိဘမဲ့ကလေးများအကြောင်း များစွာရေးသားသည်။ သိနာတောင်သို့ပြန်သွားသောလမ်း၌ ထိုအကြောင်းများကို မှတ်တမ်းရေးသား ထားပေးသည်။ ‘‘ခြောက်နှစ် ပတ်လုံး လယ်လုပ်၍ အသီးကိုသိမ်းရလိမ့်မည်။ သတ္တမနှစ်တွင် လယ်ကိုမလုပ်ဘဲ အလွတ်ထားရမည်။ သို့ပြု လျှင် ဆင်းရဲသော အမျိုးသားချင်းတို့သည်၊ စားရသောအခွင့်ရှိလိမ့်မည်။ ကြွင်းသောအရာကိုလည်း၊ မြေ တိရစ္ဆာန် တို့သည် စားရကြလိမ့်မည်။ ထိုနည်းတူ၊ စပျစ်ဥယျာဉ်၊ သံလွင် ဥယျာဉ်ကိုလည်းပြုရမည်’’ (ထွက်၊ ၂၃း၁ဝ၊၁၁)။

ဝတ်၊ ၂၃း၂၂ နှင့် တရားဟော၊ ၁၅း၁၁ ကိုဖတ်ပါ။ လူတို့၏ အသက်တာ၌ မတူကွဲပြားသော တွေ့ကြုံ ရမည့် ကိစ္စရှိကြသည်။ ဖော်ပြပါ ကျမ်းချက်များအတိုင်း ကျွန်ုပ်တို့မည်သို့ဖြတ်ကျော်သွားမည်နည်း။

--------------------------------------------------------------------------------------------------

 ယေဘုယျခံယူထားချက်မှာ ဣသရေလလူမျိုး သို့မဟုတ် ယုံကြည်သူ အချင်းချင်းမှ ‘‘ညီအစ်ကို မောင်နှမ’’ ဟု သဘောရှိကြသည်။ ဆင်းရဲသော သူကိုလည်း ကျွန်ုပ်တို့ပြုစုယုယချင်သည်။ ‘‘ညီအစ်ကိုတို့တွင် အငယ်ဆုံးသူ’’ ဟု သဘောထားကြသည်။ ဆာလံကျမ်းမှဆင်းရဲသားများကို ကျွန်ုပ်တို့မည်သို့ ဆက်ဆံရ မည် အကြောင်းကို သွန်သင်ပေးထားသည်။ ‘‘ဆင်းရဲသောသူနှင့် မိဘမရှိသောသူတို့ကိုစောင့်မကြလော့။ ငြိုငြင်သော သူနှင့်ငတ်မွတ်သောသူတို့ဘက်၌ တရားစီရင်ကြလော့။ ဆင်းရဲသောသူနှင့်ငတ်မွတ်သောသူတို့ကို မတရား သော သူ၏ လက်မှ ကယ်နုတ်ကြလော့’’ (ဆာ၊ ၈၂း၃၊၄)။ အစားအစာ ကျွေးမွေးရုံမျှထက် လိုအပ်သူများကို ပို၍ပြုစုမည့် သဘောထင်ရှားနေသည်။

 လိုနေသူများကိုကူညီပြုစုသူများအတွက် ကောင်းချီးကတိတော်ရှိပါ သည်။ ‘‘ဆင်းရဲသားတို့အား စွန့်ကြဲသောသူသည် ကိုယ်တိုင်မဆင်းရဲရာ။ လွဲရှောင်သောသူမူကား၊ များစွာသောကျိန်ဆဲခြင်းကိုခံရလိမ့်မည်’’ (သုတ္တံ၊ ၂၈း၂၇)။ ‘‘ဆင်းရဲသားတို့ကို တရားသဖြင့်စီရင်သောရှင်ဘုရင်၏အာဏာတော် သည် အစဉ်အမြဲတည် တတ်၏’’ (သုတ္တံ၊ ၂၉း၁၄)။ ‘‘ဆင်းရဲသောသူကို အောက်မေ့သောသူသည် မင်္ဂလာရှိ၏။ ခဲယဉ်းသောကာလ၌ ထိုသူကို ထာဝရဘုရားကယ်နုတ်တော်မူမည်’’ (ဆာ၊ ၄၁း၁)။ ရှေးခေတ်ဣသရေလ လူတို့အချိန်မှစ၍ ဆင်းရဲသားကိုပြုစုယုယဖို့ရန် သတိပေးထားသည်။

 နှိုင်းယှဉ်သော် ယနေ့ခေတ်အချိန်မှာပင်၊ အင်္ဂလန်တိုင်းပြည်လိုမျိုး “Social Darwinism” ဒါဝင်ဝါဒ လူမှုရေး လုပ်ဆောင်ချက်၌ ဆင်းရဲသားများကို ကူညီရုံလောက်နှင့် မလုံလောက်သေး၊ သဘာဝ၏ဖိအားကြောင့် အားနည်းသူအတွက် အသုံးပြုသောအကုန်အကျသည် ပို၍ထားရှိရသည် ‘‘ဒါဝင်ဝါဒလူမှုရေး လုပ်ဆောင် သူများ’’ က ဆင်းရဲသား၊ နာမကျန်းသူများကိုအထူး ထောက်ပံ့ရမည်ဟု ယုံကြည်သည်။ အဘယ်ကြောင့်ဆိုသော် ထိုသို့ သော သူများအရေအတွက်များလာလျှင် လူ့ပတ်ဝန်းကျင်ကို ပို၍ထိခိုက်စေမည် ဖြစ်သောကြောင့် ဖြစ် သည်။ တိုင်းပြည်ကိုချွတ်ခြုံကျသွားစေမည်ဖြစ်သည်။ မည်သို့ပင်ဆိုပါစေ၊ ထိုအတွေးအခေါ်သည် လက်တွေ့ ကျ၍ ဆက်လက်ကြီးပွားမှု ရှိသောယုံကြည်ချက်ဖြစ်ကာ ‘‘ဆင့်ကဲဆင့်ကဲပြောင်းလဲဖြစ်လာခြင်းနှင့် မှားယွင်းသော အဆိုအပြုများကို ကြွေးကြော်ဟောပြောကြသူများလည်းများလာစေသည်။

 ဧဝံဂေလိသတင်းဖြစ်သော ယေရှုရှင်သည် လူတိုင်းအတွက်အသေခံ တော်မူ၍ လာရောက် ကယ်တင် ခဲ့ကြောင်း ကို ကျွန်ုပ်တို့က လူတိုင်းသိစေရန် မည်သို့လုပ်ဆောင်မည်နည်း။

**သူဌေးလူငယ် အင်္ဂါနေ့ ဖေဖော်ဝါရီလ ၁၄ ရက်**

 သူဌေးလူငယ်၏အကြောင်းကို ကျွန်ုပ် တို့ကြားဖူသလောက် သူသည် လူငယ်တစ်ဦး ဖြစ်ကြောင်း ထက်ပို ၍ မကြားဖူးပါ။ အုပ်ချုပ်ရေးမှာတာဝန်ယူ ရသူ၊ ငွေကြေးရှိသူဟုသိရသည်။ သူသည်လည်း ဝိညာဉ်ရေးရာ အကြောင်းကို စိတ်ဝင်စားသူဖြစ်သည်။ စိတ်ပါလက်ပါဖြင့် ယေရှုရှင်ဆီသို့ အမောတကော ပြေးလာခဲ့သည် (မာကု၊ ၁ဝး၁၇)။ ထာဝရအသက်အကြောင်းကို သိချင်သူ ဖြစ်သည်။ ထိုအကြောင်းအရာသည် အလွန်အရေးကြီး ပါသောကြောင့် ဧဝံဂေလိ ကျမ်းများတွင် ကျမ်းသုံးကျမ်းမှ မှတ်တမ်းတင်ပေးထားသည် (မဿဲ၊ ၁၉း၁၆- ၂၂။ မာကု၊ ၁ဝး၁၇-၂၂။ လုကာ၊ ၁၈း၁၈-၂၃)။

 မဿဲ၊ ၁၉း၁၆-၂၂ ကိုဖတ်ပါ။ သူဌေးကလေးနှင့်စကားပြောသောအခါ၊ ယေရှုရှင်မည်သည့် အဓိပ္ပာယ် ကိုဆိုလိုသနည်း။ ‘‘ယေရှုကလည်း၊ သင်သည် စုံလင်ခြင်းသို့ရောက်လိုလျှင် သွားလော့။ ကိုယ်ဥစ္စာကိုရောင်း၍ ဆင်းရဲသော သူတို့အားပေးလော့။ ထိုသို့ပြုလျှင် ကောင်းကင်ဘုံ၌ဘဏ္ဍာကိုရလိမ့်မည်။ သို့ပြီးမှ ငါ့နောက်သို့ လိုက်လော့ဟု မိန့်တော်မူ၏’’ (မဿဲ၊ ၁၉း၂၁)။ အဓိပ္ပာယ် မည်သို့ရှိသနည်း။

--------------------------------------------------------------------------------------------------

 ယေရှုသည် ကျွန်ုပ်တို့ရှိသမျှပိုက်ဆံအားလုံးကို ဆင်းရဲသားများအား ပေးရန် စေခိုင်းခြင်းမျိုးမဟုတ်ပါ။ သို့သော် ထိုသူဌေးကလေးအတွက် ငွေသည် သူ၏ဘုရားဖြစ်နေ၍၊ ပြင်းထန်စွာထိုသို့ပြောနေသော်လည်း သူဌေးကလေး သည် ကယ်တင်ခြင်းကိုမျှော်လင့်နေကြောင်း ကိုယ်တော်သိတော်မူပါသည်။

 သမ္မာကျမ်း၏ဖော်ပြချက်အရ သူဌေးကလေးသည် စိတ်ပျက်ညှိုးငယ် စွာထွက်သွားခဲ့သည်ဟု ရေးသား ထားသည်။ အဘယ်ကြောင့်ဆိုသော် သူသည် အလွန်ကြွယ်ဝသူ၊ ငွေကိုသာကိုးကွယ်သူ ဖြစ်သောကြောင့် ဖြစ် သည်။ ထာဝရ အသက်ရရှိရန် ကမ်းလှမ်းခံခဲ့ရသော်လည်း၊ ယေရှုရှင်၏နေရာဌာနစည်းဝိုင်း အတွင်း ရောက်လာ ခဲ့ရသော်လည်း (တပည့်တော်များကိုပြောခဲ့သည်အတိုင်း ငါ့နောက်သို့လိုက်လော့စကားကို ကြားခဲ့ရသော်လည်း) သူ၏အတွက်မှာ ဝမ်းနည်းဖွယ်ဖြစ်ခဲ့ရသည်။ ထိုသဌေးကလေး၏ရာဇဝင်ကို ဆက်လက်၍ ကျွန်ုပ်တို့တစ်ခါမျှ မကြားရတော့ပါ။ သူတပ်မက်သောလောက၏ပိုင်ဆိုင်ခြင်း ၌သာ မွေ့လျော်သွားခဲ့သည်။

 အန္တရာယ်ကြီးသောစီးပွားရှာခြင်းလား။ ကျေးဇူးသိတတ်ရန် နှောင့်နှေး ခြင်းကြောင့် ဝမ်းနည်းခြင်းနှင့် ယှဉ်တွဲသွားရသည်။ (လွန်ခဲ့သောအပတ်သင်ခန်းစာ) သူဌေးကလေးလိုမျိုးရွေးချယ်ခြင်းသည် လှည့်ဖြားခြင်း ခံရ ခြင်းပင်ဖြစ်သည်။ လောကဥစ္စာသည် ကျွန်ုပ်တို့ကို မည်သည့်အရာမျှမပေးစွမ်းနိုင်ပါ။ မကြာမီသို့မဟုတ်ခဏ ချင်း အတွင်း ကျွန်ုပ်တို့သေသွားပြီဆိုလျှင် ထာဝရသွားမည့် လမ်းနှင့်ကြုံရတော့မည်။ ကြွယ်ဝချမ်းသာ သော သူတို့ ရင်ဆိုင်နေရသောပြသနာမှာ ငြိမ်သက်မှုမရှိ၊ ပျော်ရွင်မှုမရှိ၊ မျှော်လင့်သည့်အတိုင်းဖြစ်မလာ၊ ပြသနာ မျိုးစုံနှင့် ကြုံကြရသည်။ စဉ်းစားကြံစည်ထားသမျှနှင့် ဆန့်ကျင်ဘက်များသာဖြစ်လာသည်။ ကပ်စေးနှဲ တတ်သော သူဌေး သူကြွယ်တို့၏ ရာဇဝင်လမ်းဆုံးနှင့် ပတ်သက်သောအကြောင်းများစွာကို ဖတ်ခဲ့ရဖူးသည်။ ဒေသနာကျမ်း ၌ ရေးသား ထားသောအကြောင်းတွင် တပ်မက်ခြင်းစိတ်မပြေနိုင်သောသူအတွက် မှတ်သားစရာ အကြောင်းဖြစ် သည်။ သင်ခန်းစာယူစရာအကြောင်းဖြစ်သည်။ ငွေသည် ငြိမ်သက်ခြင်းနှင့်ပျော်ရွင်မှုကို မပေးနိုင်ပါ။

 ‘‘အကြင်သူသည် မိမိအသက်ကိုကယ်ဆယ်ခြင်းငှာ အလိုရှိ၏၊ ထိုသူသည် အသက်ရှုံးလိမ့်မည်။ အကြင်သူသည် ငါ့ကြောင့်လည်းကောင်း၊ ဧဝံဂေလိတရားကြောင့်လည်းကောင်း၊ အသက်ရှုံး၏၊ ထိုသူသည် မိမိအသက် ကိုကယ်ဆယ်လိမ့်မည်။ လူသည် ဤစကြဝဠာကိုအကြွင်းမဲ့အစိုးရ၍၊ မိမိ အသက်ဝိညာဉ်ရှုံးလျှင် အဘယ်ကျေးဇူးရှိသနည်း။ မိမိအသက်ဝိညာဉ်ကို အဘယ်ဥစ္စာနှင့်ရွေးနိုင်သနည်း’’ (မာကု၊ ၈း၃၅-၃၇)။ ဧဝံဂေလိအတွက်ကြောင့် သင်၏အသက်ဆုံးရှုံးသွားလျှင် မည်သို့အဓိပ္ပာယ်ရှိမည်နည်း။

**ဇက္ခဲ ဗုဒ္ဓဟူးနေ့ ဖေဖော်ဝါရီလ ၁၅ ရက်**

 ဇက္ခဲသည် ဂျူးလူမျိုးဖြစ်၍ ဂျူးတို့အလွန်မုန်းသော ရောမ၏အခွန် အတုတ်ကို တာဝန်ခံကောက်ခံ ပေးကာ ချမ်းသာနေသူတစ်ဦးဖြစ်သည်။ သူသည် အခွန်ခံတစ်ဦးဖြစ်၍ ကျသင့်မည့် အခွန်ငွေထက် ပို၍ ကောက်ခံကာ ခေါင်းပုံဖြတ်စားနေသူဖြစ်သည်။ ဇက္ခဲသည် လူတို့၏မုန်းတီးခြင်းကိုခံရရာ အပြစ်လုပ်သည့် အကောင်ဟု လူတကာမဲ့ရွဲ့၍ခေါ်ခြင်းခံရသည်။

 ဇက္ခဲသည် ယေရိခေါမြို့၌နေထိုင်သည်။ ထိုယေရိခေါမြို့တွင်နေထိုင် ပြီး စီးပွားရေးမျိုးစုံကိုလုပ်နေသည်။ ဇက္ခဲနှင့်ယေရှုတို့ဆုံတွေ့ရန်အကြောင်း လုံးဝမပတ်သက်ပါ။ သို့သော် ဇက္ခဲသည် ဝိညာဉ်သဘောဖြောင့်ကာ အသက်တာကိုပြုပြင်လိုစိတ်ရှိလာသည်။ ယေရှုအကြောင်းကိုကြားရ၍ ကိုယ်တော် ကိုအလွန်တွေ့ချင်ပါသည်။ ထိုသို့စိတ်ထဲရှိနေစဉ်မှာပင် ယေရှုသည် ယေရိခေါ မြို့သို့ ယနေ့လာမည်ဟူသောသတင်းကို သူကြားလိုက်ရသည်။ ယေရှုသည် ဂါလိလဲမှထွက်လာ၍ ယေရိခေါကိုဖြတ်သွားမည်ဖြစ်သည်။ ယေရုရှလင်မြို့ သို့သွားသော နောက်ဆုံး ခရီးစဉ်လည်းဖြစ်သည်။ ယေရှုရှင်သည် ဇက္ခဲကို စကားစပြောရာ၌ ယေရိခေါမြို့အတွင်းသို့ မဝင်လာမီကပင် ဇက္ခဲအကြောင်းကို ကြိုသိထားကြောင်းထင်ရှားသည်။

 လုုကာ၊ ၁၉း၁-၁ဝ ကိုဖတ်ပါ။ လူချမ်းသာကြီးဇက္ခဲနှင့် သူဌေး ကလေးတို့နှစ်ဦး ယေရှုရှင်ကို တွေ့သော အခြေအနေ၌ မည်သို့ကွာခြားချက် ရှိသနည်း။

--------------------------------------------------------------------------------------------------

 ဇက္ခဲနှင့်သူဌေးကလေးသည် ပစ္စည်းရှိသည်ချင်းအတူတူပင်ဖြစ်သည်။ နှစ်ဦးစလုံးချမ်းသာကြသည်။ နှစ်ဦးစလုံးယေရှုကိုတွေ့ချင်ကြသည်။ နှစ်ဦး စလုံးသည် ထာဝရအသက်ကိုလိုချင်ကြသည်။ သို့သော် မတူညီသော အချက် ရှိသည်။

 ဇက္ခဲမှမိမိ၏ ‘‘ပစ္စည်းဥစ္စာတစ်ဝက်’’ ကို ဆင်းရဲသားများအားပေးမည် (လုကာ၊ ၁၉း၈) ဟု ဆိုသောအခါ၊ သူ၏ဟန်အမူအရာသည် ယေရှုရှင် လက်ခံနိုင်သော အပြောနှင့်အလုပ်ဖြစ်သည်။ ယေရှုရှင်သည် ဇက္ခဲကို မည်သည့် စကားမျှမဆိုခဲ့ပါ။ သူဌေးကလေးကိုပြောသည်အတိုင်း ဥစ္စာအားလုံးဖြစ်စေ၊ ထက်ဝက်ပမာဏဖြစ်စေ မည်သည့်စကားမျိုးမျှမဖွင့်ဟခဲ့ပါ။ အဘယ်ကြောင့် နည်း။ ဇက္ခသည်လည်း မိမိ၏ဥစ္စာပစ္စည်းများကို နှမြောပါ သည်။ သို့သော် ထိုဥစ္စာများကို သူဌေးကလေးကဲ့သို့ မိမိ၏ဘုရားအဖြစ် မသတ်မှတ်ခဲ့ပါ။ ယေရှုရှင်သည် မည်သည့်စကားမျိုးမျှ သူ့အားပြောဆိုခြင်းမရှိကြောင်း ကျွန်ုပ်တို့သိနေသော်လည်း ဇက္ခဲသည် ဆင်းရဲသား များကို ပေးကမ်းပါမည်ဟု ဦးစွာကတိပေးခဲ့သည်။ သူဌေးကလေးကိုမူ ခရစ်တော်သည် ရှိသမျှဥစ္စာကို ဆင်းရဲသား များအား ပေးလှူရန် မိန့်တော်မူခဲ့သည်။ ထိုစကားသည်ပင် သူ၏ဘဝကိုနစ်နာစေသည်ဟု သဘောထားခဲ့သည်။ ဇက္ခသည် အခြား ချမ်းသာသောသူများနှင့်တူသည်။ မိမိကြွယ်ဝခြင်းကို ထိခိုက်စေနိုင်သောအရာ မှန်သမျှကို ရှောင်တတ်ရမည်။ သူဌေးကလေးထက်ပို၍သာလွန်သော ကာကွယ် မှုကိုပြုရမည်။

 ‘‘မျက်နှာမသာ၍ စိတ်ပျက်စွာထွက်သွားသောသူဌေးကလေးကို တပည့်တော်တို့သည် ထိုစကားကို ကြားလျှင် မိန်းမောတွေဝေကြ၏။ တစ်ဖန် ယေရှုက၊ ငါ့သားတို့ မိမိဥစ္စာကို မှီခိုသောသူသည် ဘုရားသခင်၏ နိုင်ငံတော် သို့အဝင်ခဲလှ၏။ သို့ဖြစ်၍ အဘယ်သူသည် ကယ်တင်တော်မူခြင်းသို့ ရောက်နိုင်မည်နည်း’’ ဟု အချင်းချင်းပြောဆိုကြ၏။ ကိုယ်တော်၏စကားတော် ကို အမှန်အကန်ဖြစ်ကြောင်းဝန်ခံနေကြသည်။ ‘‘ကိုယ်တော် ကလည်း၊ လူမတတ် နိုင်သောအမှုကို ဘုရားသခင်တတ်နိုင်တော်မူ၏ဟု မိန့်တော်မူသည်’’ (မာကု၊ ၁ဝး၂၄၊၂၆။ လုကာ၊ ၁၈း၂၇)။ ချမ်းသာသူသည် မည်ကဲ့သို့ကောင်းကင် နိုင်ငံတော်ဝင်ရမည်အကြောင်းကို ဘုရားရှင်၏ ကရုဏာတော်ကြောင့်သာ ဖြစ်ကြောင်း သူတို့မြင်တွေ့ခဲ့သည် (Ellen G. White, the Desire of Ages, p. 555).

**ယောဘဆိုသူကိုဆန်းစစ်ပါ ကြာသပတေးနေ့ ဖေဖော်ဝါရီလ ၁၆ ရက်**

 ယောဘ၊ ၁း၈ ကိုဖတ်ပါ။ ဘုရားရှင်ကိုယ်တော်တိုင် ယောဘကို မည်သို့ထုတ်ဖော်ပြောခဲ့သနည်း။

--------------------------------------------------------------------------------------------------

 ယောဘကိုဘုရားရှင်မှ ‘‘စုံလင်သောသူ’’ ဟုခေါ်ဆိုရာ အလွန် နားဝင်ချိုလှသည်။ ‘‘မယိမ်းယိုင်သူ’’ ဟုလည်းခေါ်ထားသည် (ယောဘ၊ ၁း၈)။ စုံလင်၍မယိမ်းမယိုင်သူဟူ၍ လောက၌ အခြားသူများတွင် ရှာ၍ မတွေ့ နိုင်၊ ယောဘနှင့်တူသူဟူ၍မရှိ။ ထိုသို့သောသမုတ်ခြင်းခံရခြင်းစကား တော်သည်လည်း ဘုရားရှင် ကိုယ်တော်တိုင် ခေါ်ဆိုထား၍ ယောဘကိုထောက်ခံ မှုပြုခြင်းဖြစ်သည်။

 ယောဘရင်ဆိုင်ရသောဆုံးရှုံးမှု တစ်ခုပြီးတစ်ခုရှိနေစဉ်အတွင်းမှာပင် ဘုရားရှင်သည် နဂိုမူရင်းမိန့်တော် မူသောစကားတော်ကို အပြောင်းအလဲမဦပ ခဲ့ချေ။ ကမ္ဘာပေါ်တွင် သူနှင့်တူသောသူတစ်ယောက်မျှမရှိဟူ၍သာ တွင်တွင် ဆက်လက်မိန့်တော်မူသည်။ စုံလင်၍ မယိမ်းမယိုင်သူဖြစ်သည်အတိုင်း ယောဘသည် ရင်ဆိုင်ရသမျှကို စုံလင်သူ၊ မယိမ်းမယိုင်သူတစ်ဦးကဲ့သို့ပင် ရင်ဆိုင်နေခဲ့ပါသည်။ ‘‘အကြောင်းမရှိဘဲ သူ့ကိုပျက်စီးစေခြင်းငှာ သင် သည် ငါ့ကိုတိုက်တွန်းသော်လည်း၊ သူသည် ဖြောင့်မတ်သောသဘောကို စွဲလမ်း လျက်နေသည်’’ (ယောဘ၊ ၂း၃)။

 ယောဘသည်စုံလင်သည်၊ မယိမ်းမယိုင်သောသဘောဖြင့် ထာဝရဘုရားကိုစွဲကိုင်ထားလျက် အသက်တာ မည်မျှပင်မိုးမှောင်ကျနေပါစေ၊ ဖြစ်သမျှ ကိုကြံ့ကြံ့ခံခဲ့သည်။ သူ၏မယားကပင် ‘‘သင်သည် ဖြောင့်မတ်သော တရားကို စွဲလမ်းသေးသလော။ ဘုရားသခင်ကိုစွန့်ပယ်၍ သေလာ့ဟု’’ (ယောဘ၊ ၂း၉)။ ဆိုသေးသည်ကို ခံနေခဲ့ရသည်။ ယောဘဝတ္ထု သည် နောက်ထပ်ဖော်ပြမည့် အကြောင်းအရာ၊ ယောဘ၏ ဘဝခရီး ရှေ့ဆက် မည့် အရာကို ကြိုတင်ဖော်ပြ ခဲ့သည်။

 ယောဘ၊ ၂၉း၁၂-၁၆ ကိုဖတ်ပါ။ ယောဘ၌ရှိနေသောလျှို့ဝှက် အတွင်းသဘောစာရိတ္တအကြောင်းကို မည်သို့ရေးသားထားသနည်း။

--------------------------------------------------------------------------------------------------

 အတွင်းစိတ်သဘောနှင့်ပြောဆိုလာသော ယောဘ၏စကားမှာ ‘‘အသိ အကျွမ်းမရှိသောသူတို့၏အမှုကို ငါနားထောင်၏’’ (ယောဘ၊ ၂၉း၁၆)။ တစ်နည်းဆိုရလျှင် ယောဘသည် အမှုမဲ့အမှတ်မဲ့မနေ၊ သူ့ထံမှရရှိမည့် တစ်စုံတစ်ရာမျှော်လင့်ချက်မျိုးဖြင့် လာရောက်တောင်းရမ်းတတ်သော သူဖုန်းစားများကဲ့သို့ မပြုမနေပါ။ သူသည် မည်သို့မည်ပုံ မည်သည့် အကြောင်းကြောင့်ဖြစ်လာရသည်ကို စူးစမ်းနေခဲ့သည်။

 အယ်လင်ဂျီဝှိုက်ရေးသားချက်အရ၊ ‘‘ဆင်းရဲသားများ သင့်ကို လာရောက် အကူအညီ တောင်းသည့် အချိန်အထိ မစောင့်ပါနှင့်။ ယောဘပြုသကဲ့သို့ လုပ်ဆောင်ပါ။ သူသည် မသိမကျွမ်းသောအရာကိုပင် အမှုမဲ့ အမှတ်မဲ့မနေဘဲ စူးစမ်းတတ်သည်။ သင်ကိုယ်တိုင်သွားရောက်စူးစမ်းပါ။ မည်သူများလိုအပ်နေသည်၊ သင်မည်သို့ လုပ်ဆောင်ကူညီပေးရမည်ကို ရှာဖွေ ပါ (Testimonies for the Church, vol. 5, p. 151). ၎င်းသည် ငွေကြေးစီမံ ခန့်ခွဲခြင်း၏သဘောနှင့် ဘဏ္ဍာစိုး၏ တာဝန်ဖြစ်သည်။ ယနေ့ဘုရားရှင်၏ သားသမီးများ ငွေကြေးသုံးစွဲခြင်း ဓလေ့ထက်ပို၍မြတ်သော အစီအစဉ်ဖြစ်သည်။

 ဟေရှာယ၊ ၅၈း၆-၈ ကိုဖတ်ပါ။ နှုတ်ကပတ်တော်အတိုင်း အသုံးပြု ခဲ့သောရှေးရိုးစကားကို ယနေ့ ကျွန်ုပ်တို့အချိန်၌ မည်သို့အသုံးဦပကြမည်နည်း။

**ဆက်လက်လေ့လာရန်။ သောကြာနေ့ ဖေဖော်ဝါရီလ ၁၇ ရက်**

 လူသားသည် မိမိ၏ဘုန်းတန်ခိုးတော်နှင့် ကြွလာတော်မူလျှင်၊ ကောင်းကင်ရှိ ကောင်းကင်တမန်များ အားလုံးလိုက်ပါ၍ ကြွဆင်းလာလိမ့် မည်။ ကိုယ်တော်သည် ဘုန်းတော်ပလ္လင်ထက်၌ စံမြန်းထိုင်တော်မူလျက်၊ ရှေ့တော်မှောက်သို့ တိုင်းနိုင်ငံအသီးသီးကို စုရုံးစေလိမ့်မည်။ လူအပေါင်းတို့ကို လည်း နှစ်စုသီးခြားစီ ခွဲခြားထား လိုက်မည်။ သံလွင်တောင်ပေါ်၌ ကိုယ်တော် သည် မိမိ၏တပည့်တော်တို့ကို တရားစီရင်ခြင်း နေ့ရက်နှင့်ဆိုင်သော စကားတော်ကို မြွက်ကြားပေး ခဲ့သည်။ ကိုယ်တော်တိုင် ထိုတရားစီရင်ခြင်း၌ ဆုံးဖြတ်ချက် ချတော်မူလိမ့်မည်။ တိုင်းနိုင်ငံအပေါင်းတို့ ကိုယ်တော်၏ရှေ့တော်မှောက်သို့ ရောက်ရှိချိန်တွင် လူတန်းစာနှစ်သွယ်သာရှိနေလိမ့်မည်။ မိမိတို့၏ကျင့်ခဲ့သော အကျင့်ကြောင့် ထာဝရသေခြင်းသို့သွားရမည့်အဖွဲ့နှင့် ထာဝရအသက်ရှင်ခြင်း လမ်းကို ရရှိမည့်အဖွဲ့ဖြစ်သည်။ တရားဆုံးဖြတ်ချက်၌ ဆင်းရဲသားနှင့်ဒုက္ခ ရောက်သူများကို မည်မျှအရေးလုပ်ခဲ့သည့် အပေါ် မူတည်ပေလိမ့်မည်’’ (Ellen G. White, The Desire of Ages, p. 637).

 ခရစ်တော်ရှင်၏ဆင်းရဲသားများနှင့် ဒုက္ခရောက်သူများအတွက် သင်၏ တံခါးကိုဖွင့်ပေးသောအခါ၊ သင်မရိပ်မိလိုက်သော ကောင်းကင်တမန်ကို ဖိတ်ကြားသွားမိသလိုဖြစ်လိမ့်မည်။ ကောင်းကင်သားများကို မိတ်ဆုံစားပွဲသို့ ဖိတ်ကြားလိုက်ခြင်းပင်ဖြစ်သည်။ အထက်ကောင်းကင်ဘုံမှ ဝမ်းမြောက်ငြိမ်သက်ခြင်း ကျေးဇူးတော်ကို ထိုကောင်းကင်တမန်များ ယူဆောင်လာပေးမည်။ သူတို့၏ နှုတ်၌ ချီးမွမ်းစကားများ ပါလာ ကြ မည်။ ကောင်းကင်ဘုံမှဖြေဆိုသောအဖြေ များလည်းပါလိမ့်မည်။ ကရုဏာတော်သဘောတိုင်း၌ ဂီတသံစဉ် ကလေးများ ပါလိမ့်မည်။ ခမည်းတော်သည် မိမိ၏ပလ္လင်ထက်၌ စံမြန်းနေတာ်မူကာ၊ အတ္တသဘောကင်းသော သူများကို ရေတွက်မှတ်သားထားသည်။ ထိုသူများကို အမြတ်ဆုံးသောသူ၏ဘဏ္ဍာအဖြစ် သိမ်းဆည်း လိမ့်မည် ဖြစ်သည်’’ (Ellen G. White, The Desire of Ages, p. 639).

-ဝ-